Author: 410
Last saved by: .

VYHODNOTENIE  PRIPOMIENKOVÉHO KONANIA

	Predmetný návrh zákona bol zaslaný na pripomienkové konanie 32 pripomienkovým subjektom. Prevažná väčšina pripomienkujúcich k predmetnému návrhu uplatnila legislatívno-technické pripomienky, ktoré boli akceptované.
	Zásadné pripomienky uplatnili:

1.	Protimonopolný úrad SR

K § 2b – nesúhlasí s tým, aby boli opatrenia na podporu a organizovanie trhu upravené priamo v zákone, s inštitútom “minimálnych cien”, schvaľovanie zásad organizovania a podpory trhu vládou.

Neakceptuje sa.

Odôvodnenie:
1.	Navrhovaný model zodpovedá modelu intervenčných agentúr a úprave v zákonoch krajín EÚ.
2.	Regulácia trhu v týchto krajinách sa vykonáva jednak cez nariadenia EÚ a vnútorne cez trhové poriadky.
3.	V návrhu sa neupravujú minimálne ceny.
4.	Zásady, ktoré schvaľuje vláda, sú potrebné vzhľadom na zdroje zo štátneho rozpočtu.  V budúcnosti túto úlohu prevezme EÚ.

2.	Ministerstvo financií SR

     Nesúhlasí s novelizáciou ŠFTR a zákona SNR  č. 270/1991 Zb., ale navrhuje zrušenie. Samostatným zákonom zriadiť Intervenčnú poľnohospodársku agentúru. Predložený návrh je v rozpore so zákonom NR SR č. 303/1995 Z.z. o rozpočtových pravidlách.

     Akceptuje sa.

     Predmetný návrh bol dopracovaný a predkladá sa, akoby “úplné” znenie zákona SNR č. 270/1991 Zb. o ŠFTR.

3.	Slovenská poľnohospodárska a potravinárska komora

1.	Požaduje za nutné explicitne stanoviť systém a inštitucionálne riešenie kontrolného mechanizmu.
2.	Žiada vymedziť v rámci agentúry aj postavenie, úlohy a formy funkčného pôsobenia samosprávy.

Odôvodnenie:
K bodu 1: Pripomienka sa akceptuje len čiastočne zabezpečením vnútorným auditom. Na vytvorení uceleného kontrolného systému sa v súčasnosti pracuje. Keďže agentúra je príspevkovou organizáciou ministerstva a v súčasnosti prebiehajú rokovanie s EÚ na zavedenie komplexného kontrolného systému, nič nebráni tomu, v prípade dostatočných zdrojových možností rozpočtu, zaviesť tento systém.
K bodu 2: Máme za to, že pripomienka je v návrhu zákona zohľadnená.